
MAŽEIKIŲ LOPŠELIO-DARŽELIO „DELFINAS“ 
PAVADUOTOJO UGDYMUI PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – direktoriaus pavaduotojas ugdymui.
2. Pareigybės grupė – biudžetinių įstaigų vadovų ir jų pavaduotojų.
3. Pareigybės lygis – A2.
4. Pareigybės paskirtis – įgyvendinti Mažeikių lopšelyje-darželyje „Delfinas“ (toliau – Įstaiga) valstybinę ir regioninę švietimo politiką, planuoti, inicijuoti, koordinuoti ir prižiūrėti ugdymo procesą, teikti pagalbą pedagogams ir specialistams, rūpintis vaikų saugumu, prižiūrėti pavaldaus pedagoginio personalo darbą, užtikrinti, kad būtų vykdomi Įstaigos veiklą reglamentuojantys dokumentai.
5. Direktoriaus pavaduotojas ugdymui savo darbe privalo vadovautis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, reglamentuojančiais Įstaigos veiklą, Lietuvos Respublikos švietimo, mokslo ir sporto ministro įsakymais, Mažeikių savivaldybės tarybos sprendimais, Mažeikių savivaldybės administracijos direktoriaus ir Švietimo skyriaus vedėjo įsakymai,  Įstaigos nuostatais ir šiuo pareigybės aprašymu.
6.  Direktoriaus pavaduotojas ugdymui yra tiesiogiai pavaldus Įstaigos direktoriui.
7.  Direktoriaus pavaduotoją ugdymui skiria į pareigas ir atleidžia iš jų Įstaigos direktorius. 

II SKYRIUS
[bookmark: _Hlk234413879]SPECIALIEJI REIKALAVIMAI ŠIAS PAREIGAS EINANČIAM ASMENIUI

8.  Direktoriaus pavaduotojas ugdymui turi atitikti šiuos reikalavimus:
8.1. turėti ne žemesnį kaip aukštąjį universitetinį išsilavinimą  su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
8.2. turėti pedagogo kvalifikaciją, ne mažesnį kaip 3 metų nepertraukiamo pedagoginio darbo stažą;
8.3. mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją) ir gebėti ją vartoti profesinėje veikloje;
8.4. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
8.5. išmanyti  Lietuvos Respublikos įstatymus, Vyriausybės nutarimus, kitus valstybės ir savivaldybės valdymo institucijų teisės aktus, reglamentuojančius švietimo įstaigų veiklą ir valdymą, darbo santykių reguliavimą, švietimo sistemos sandarą, švietimo organizavimo principus;
8.6. išmanyti ikimokyklinės įstaigos veiklos principus, ikimokyklinio ir priešmokyklinio ugdymo procesą reglamentuojančius teisės aktus, specialiosios pedagoginės pagalbos teikimo metodus, Lietuvos Respublikos darbo kodeksą;
8.7. mokėti savarankiškai planuoti ir koordinuoti savo ir sau pavaldaus personalo veiklą, gebėti dirbti komandoje, spręsti iškilusias problemas ir konfliktus, rengti ataskaitas ir kitus dokumentus, sklandžiai ir argumentuotai dėstyti mintis žodžiu ir raštu.


[bookmark: _GoBack]
III SKYRIUS
ŠIAS PAREIGAS EINANČIO DARBUOTOJO FUNKCIJOS

9. Direktoriaus pavaduotojas ugdymui vykdo šias funkcijas:
9.1. koordinuoja pedagoginio personalo darbą, vykdo pedagoginės veiklos priežiūrą, koordinuoja Įstaigos veiklos vertinimą ir įsivertinimą;
9.2.   inicijuoja ugdymo programų rengimą, įgyvendinimą, vertinimą ir atnaujinimą;
9.3.   užtikrina darbo grupių ir komisijų veiklą;
9.4.  analizuoja ir vertina vaikų ugdymo(-si) pasiekimus ir pažangą, jų atitikimą individualios brandos rodikliams;
9.5. teikia metodinę pagalbą pedagogams, analizuoja ugdomąją veiklą reglamentuojančius dokumentus, užtikrina jų vykdymą, rengia statistinių duomenų ataskaitas;
9.6.  rūpinasi personalo karjera (skatina pedagogų savarankišką profesinį tobulėjimą, dalykinį bendradarbiavimą);
9.7.  inicijuoja naujų ugdymo(-si) technologijų ir strategijų diegimą;
9.8.  siekia kaitos, kartu su kitais bendruomenės nariais puoselėja įstaigos kultūrines tradicijas;
9.9. bendradarbiauja su  pedagogais,  ugdytinių  tėvais  ir kitais  bendruomenės  nariais, koordinuoja darbo grupių, komandų veiklą, organizuoja tėvų švietimą;
9.10. atsako už ugdytinių, pedagogų ir įstaigos veiklos duomenų banko tvarkymą vadovaujantis Lietuvos Respublikos įstatymais ir kitais teisės aktais;
9.11. atlieka pedagoginės veiklos tyrimus, juos apibendrina, aptaria su įstaigos bendruomene;
9.12. sudaro pedagogų darbo grafikus;
9.13. rūpinasi naujai priimtų pedagogų adaptacija;
9.14. atlieka  edukacinių  aplinkų,  pedagoginių  sąlygų  gerinimo  analizę,  planuoja  reikalingų priemonių įsigijimą;
9.15. vykdo  kitus  Įstaigos  direktoriaus  jam  pavestus būtinus darbus, deleguotas vadybines funkcijas, susijusias su direktoriaus pavaduotojo ugdymui veikla;
9.16.  pavaduoja direktorių jo atostogų, komandiruotės ar ligos metu.

IV SKYRIUS
[bookmark: _Hlk234412893]ŠIAS PAREIGAS EINANČIO DARBUOTOJO TEISĖS

10. Direktoriaus pavaduotojas ugdymui turi teisę:
10.1.  gauti darbui reikalingą informaciją ir priemones;
10.2.  teikti pasiūlymus dėl darbo sąlygų ir aplinkos gerinimo;
10.3.  atsisakyti vykdyti neteisėtus pavedimus teisės aktų nustatyta tvarka;
10.4.  kelti kvalifikaciją ir dalyvauti mokymuose;
10.5.  naudotis kitomis Lietuvos Respublikos teisės aktuose nustatytomis darbuotojo teisėmis.


V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

11. Direktoriaus pavaduotojas ugdymui atsako už:
11.1. Lietuvos Respublikos įstatymų, kitų teisės aktų, Įstaigos nuostatų, darbo tvarkos taisyklių ir kitų vidaus dokumentų laikymąsi;
11.2. tinkamą ir savalaikį šiame pareigybės aprašyme nustatytų funkcijų vykdymą;
11.3. emociškai saugios ugdymo aplinkos kūrimą ir reagavimą į smurto bei patyčių atvejus Įstaigos nustatyta tvarka;
11.4. jam patikėto turto saugų  bei racionalų naudojimą;
11.5. darbuotojų  saugos ir sveikatos, higienos  normų, priešgaisrinės  saugos ir kitų privalomų reikalavimų laikymąsi;
11.6. konfidencialios informacijos apsaugą ir asmens duomenų tvarkymą teisės aktų nustatyta tvarka;
11.7. pateikiamų  duomenų, dokumentų  ir informacijos teisingumą bei  savalaikį pateikimą pagal savo kompetenciją.
12. Už savo pareigų nevykdymą ar netinkamą vykdymą, taip pat dėl savo kaltės padarytą žalą direktoriaus pavaduotojas ugdymui atsako Lietuvos Respublikos teisės aktų nustatyta tvarka.

